./data/phi0914/phi00143/phi0914.phi00143.perseus-lat1.xml
Titus Livius (Livy)
Cassio , qui consul priore anno fuerat, tum tribunus militum in Macedonia       cum A Hostilio erat, querellae ad senatum delatae sunt, et legati regis Gallorum       Cincibili venerunt   frater eius verba in senatu fecit       questus Alpinorum  populorum agros, sociorum suorum, depopulatum C Cassium esse et inde multa milia hominum in servitutem abripuisse             sub idem tempus Carnorum Histrorumque et Iapydum legati venerunt: duces sibi ab consule Cassio       primum imperatos, qui in Macedoniam ducenti exercitum iter monstrarent;            pacatum ab se tamquam ad aliud bellum       gerendum abisse; inde ex medio regressum itinere hostiliter peragrasse fines       suos; caedes passim rapinasque et incendia facta; nec se ad id locorum scire,       propter quam causam consuli pro hostibus fuerint   et regulo Gallorum absenti et his populis responsum est senatum ea,       quae facta querantur, neque scisse futura neque, si sint facta, probare; sed       indicta causa damnari absentem consularem virum iniurium esse, cum is rei       publicae causa absit   ubi ex Macedonia       redisset C Cassius , tum, si coram eum arguere vellent, cognita re senatum daturum       operam, uti satisfiat   nec responderi tantum iis gentibus,       sed  legatos mitti duos ad regulum trans Alpis, tres circa eos populos       placuit, qui indicarent, quae patrum sententia esset   munera mitti legatis ex binis milibus aeris censuerunt; duobus       fratribus regulis haec praecipua, torques duo ex quinque pondo auri facti et       vasa argentea quinque ex viginti pondo et duo equi phalerati cum agasonibus et       equestria arma ac sagula, et comitibus eorum vestimenta, liberis servisque             haec missa; illa petentibus data, ut       denorum equorum iis commercium esset educendique ex Italia  potestas fieret   legati cum Gallis       missi trans Alpis C Laelius , M AemiliusLepidus , ad ceteros populos C Sicinius , P CorneliusBlasio , T Memmius